Source: http://www.finlex.fi/fi/laki/alkup/1977/19770988
Timestamp: 2020-01-25 05:22:11+00:00
Document Index: 4456396

Matched Legal Cases: ['kko ', '§2', '§3', '§4', '§5', '§3', '§7', '§8', '§9', '§4', '§11', '§12', '§13', '§14', '§5', '§16', '§17', '§18', '§19', '§20', '§21', '§22', '§6', '§24', '§25', '§26', '§27', '§28', '§29', '§30', '§7', '§32', '§33', '§34']

Asetus kehitysvammaisten erityishuollosta 988/1977 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1977 › 988/1977
988/1977
Kehitysvammaisten erityishuollosta annetun lain (519/77), jäljempänä kehitysvammalaki, 2 §:ssä tarkoitetut erityishuoltoon kuuluvat palvelukset luetaan lain 9 §:n 1 momentissa tarkoitettuihin toimintamuotoihin seuraavasti:
1) laitoshuoltoon keskuslaitokseen tai muuhun ympärivuorokautista hoitoa antavaan laitokseen jatkuvaa hoitoa tai tutkimusta varten taikka muusta syystä tilapäisesti otetun hoito, johon laitoshuollon kestäessä sisältyvät kaikki erityishuollon tarpeessa olevalle henkilölle järjestettävät erityishuoltopalvelukset;
2) päivähuoltoon, harjaantumisopetukseen ja suojatyöhön päiväkodissa, harjaantumiskoulussa, suojatyöpaikassa tai neuvolassa annettava sekä niihin rinnastettava erityishuolto;
3) perhehuoltoon kodissa järjestettävä yksilöllinen hoito ja muu huolenpito;
4) asumishuoltoon asuntolatoiminta ja muu asumisen järjestäminen; sekä
5) muuhun avohuoltoon erityishuoltopalvelukset siltä osin kuin ne eivät sisälly edellä mainittuihin muihin toimintamuotoihin.
Kuhunkin 1 momentissa tarkoitettuun toimintamuotoon sisältyvät myös henkilön aviopuolisolle, vanhemmille ja muille perheenjäsenille, muulle huoltajalle tai hänelle muuten läheiselle henkilölle annettavat erityishuoltopalvelukset.
Kehitysvammalain 2 §:ssä tarkoitetusta harjaantumis- ja muusta tarpeellisesta opetuksesta säädetään erikseen.
Harjaantumisopetukseksi voidaan katsoa myös muualla kuin erityishuollon toimintayksikössä annettava vastaava opetus.
Milloin henkilö saa erityishuoltopalveluja sekä kunnan että kuntainliiton järjestämässä erityishuollossa, hyväksytään erityishuolto-ohjelma kehitysvammalain 34 §:n 1 momentissa tarkoitetulla tavalla.
Sosiaalilautakunnan on viipymättä ilmoitettava erityishuoltopiirin kuntainliitolle sille tehdystä kehitysvammalain 31 §:ssä tarkoitetusta erityishuoltoon pyrkimistä koskevasta aloitteesta.
Perustamissuunnitelma on toimitettava, jollei kuntien ja kuntainliittojen valtionosuuksista ja -avustuksista annetun lain (35/73) 12 §:n 1 momentin säännöksistä muuta johdu, lääninhallitukselle, jonka tulee oman lausuntonsa ohella toimittaa se sosiaalihallitukselle. Sosiaalihallitus tekee asiasta esityksen sosiaali- ja terveysministeriölle.
Selvitys kuntien ja kuntainliittojen valtionosuuksista ja -avustuksista annetun lain 10 §:ssä tarkoitetun toteuttamisohjelman hyväksymiseksi tai sanotun lain 11 §:ssä tarkoitettu selvitys valtionosuuden suorittamiseksi perustamiskustannuksiin on toimitettava lääninhallitukselle, jonka tulee oman lausuntonsa ohella toimittaa se sosiaalihallitukselle. Sosiaalihallitus tekee asiasta esityksen sosiaali- ja terveysministeriölle.
Kehitysvammalain 58 §:n 1 momentin säännösten mukaan sosiaali- ja terveysministeriön päätettäviksi kuuluvista asioista siirretään saman pykälän 2 momentin nojalla sosiaalihallituksen käsiteltäviksi ja ratkaistaviksi kuntien ja kuntainliittojen valtionosuuksista ja -avustuksista annetun lain 10 §:n 2 momentissa, 16 §:ssä sekä 21, 27, 28 §:ssä tarkoitetut asiat siltä osin, kuin ne koskevat perustamiskustannuksiin tulevaa valtionosuutta, sekä 25 §:n 2 momentissa ja 17 §:ssä tarkoitetut asiat, paitsi milloin viimeksi mainitun pykälän 2 momentissa tarkoitettu selvitys osoittaa töistä ja hankinnoista johtuvien tarpeellisten kustannusten muodostuvan suuremmiksi kuin sosiaali- ja terveysministeriön antamassa valtionosuuden suorittamista koskevassa päätöksessä on edellytetty. Valtionosuuden loppuerän maksamista koskevat tehtävät suorittaa tällöinkin sosiaalihallitus.
Sosiaali- ja terveysministeriön päätettäviksi kuuluvista asioista siirretään lääninhallituksen käsiteltäviksi ja ratkaistaviksi kuntien ja kuntainliittojen valtionosuuksista ja -avustuksista annetun lain 14, 14 a, 18, 19, 21, 21 a, 27 ja 28 §:ssä tarkoitetut asiat siltä osin, kuin ne koskevat käyttökustannuksiin tulevaa valtionosuutta. Niin ikään siirretään lääninhallituksen käsiteltäviksi ja ratkaistaviksi kehitysvammalain 56 §:n 1 momentissa tarkoitettua hyväksymistä koskevat asiat ja 59 §:ssä tarkoitetut asiat.
Mitä kuntien ja kuntainliittojen valtionosuuksista ja -avustuksista annetun lain 26 §:ssä säädetään valtion asianomaisesta viranomaisesta, sovelletaan sosiaalihallitukseen tai lääninhallitukseen asioissa, joista ne 1 ja 2 momentin nojalla päättävät.
Sosiaalihallitus antaa lääninhallituksille ohjeet niistä perusteista, joiden mukaan kuntien ja kuntainliittojen valtionosuuksista ja -avustuksista annetun lain 18 §:n 2 ja 3 momentissa tarkoitetut ennakkojen tarkistukset on suoritettava.
Myönnettäessä kehitysvammalain 53 §:n 1 momentin nojalla valtionavustusta luetaan taloudelliselta kantokyvyltään heikkoihin kuntiin ne, jotka kuuluvat kantokykyluokkiin 1-3.
Kehitysvammalain 53 §:ssä tarkoitettua valtionavustusta koskevat hakemukset on toimitettava sosiaalihallitukselle tilivuotta seuraavan kalenterivuoden elokuun loppuun mennessä.
Korvaukset ja maksuosuudet.
Kehitysvammalain 5 ja 6 luvussa tarkoitetut korvausten ja valtionosuuksien perusteena olevat käyttöpäivät ja käyntikerrat määräytyvät erikseen kunkin lain 9 §:ssä säädetyn toimintamuodon osalta.
Käyttöpäivänä pidetään päivää, jona erityishuollossa ollut henkilö on saanut ylläpitopalveluja. Laitoshuollossa käyttöpäivänä ei kuitenkaan pidetä päivää, jona henkilö on poistettu laitoksesta.
Käyntikertana pidetään muuta päivää, jona erityishuoltoon kuuluvia palveluja on henkilökohtaisesti annettu erityishuollon saajalle tai hänen huoltajalleen toimintayksikön toimesta.
Kehitysvammalain 50 §:n 1 momentissa ja 51 §:n 1 momentissa tarkoitetut jäsenkuntien osuudet määrätään kunkin toimintamuodon käyttöpäivien ja käyntikertojen yhteismäärän mukaan.
Mitä kehitysvammalain 50 §:n 2 momentissa on säädetty, noudatetaan soveltuvin osin määrättäessä valtionosuutta erityishuoltopiirin kuntainliiton muihinkin kuin siinä tarkoitettuihin perustamiskustannuksiin vuosina 1978- 1980.
Kehitysvammalain 50 §:n 3 momenttia sovellettaessa otetaan huomioon myös lain 52 §:ssä ja kehitysvammaisten erityishuollosta annetun lain voimaanpanosta annetun lain (520/ 77), jäljempänä kehitysvammalain voimaanpanolaki, 11 §:ssä tarkoitettujen toimintayksiköiden käyttöpäivät.
Mitä kehitysvammalain 62 §:ssä on säädetty, sovelletaan myös erityishuoltopiirin kuntainliitolle kehitysvammalain voimaanpanolain 6 §:n nojalla aiheutuviin perustamiskustannuksiin. Aikaisemmin voimassa olleiden säännösten nojalla suoritettava valtionapu otetaan tällöin huomioon perustamiskustannusten valtionosuuden vähennyksenä.
Kehitysvammalain 73 §:ssä tarkoitettuina velkoina otetaan huomioon myös varojen hankintaan saadun valtionosuuden ja -avustuksen suhteellinen määrä.
Kehitysvammalain 47 §:ssä tarkoitetun korvauksen perusteena ovat asianomaisen toimintamuodon valtionosuuteen oikeuttavat käyttökustannukset sinä kalenterivuotena, jona korvattavaa erityishuoltoa on annettu. Käyttökustannuksista vähennetään valtionosuutta suoritettaessa käyttökustannusten vähennykseksi luettavat tulot, ei kuitenkaan kehitysvammalain 44 ja 47 §:ssä tarkoitettuja korvauksia. Erotus jaetaan asianomaisen toimintamuodon käyttöpäivien ja käyntikertojen kokonaismäärällä. Osamäärä kerrotaan korvattavaa erityishuoltoa saaneen henkilön käyttöpäivien ja käyntikertojen luvulla. Näin lasketusta korvauksesta vähennetään korvattavasta erityishuollosta perittävät ylläpitomaksut, jotka korvausvelvollinen on suorittanut.
Kehitysvammalain 47 §:ssä tarkoitettu korvausvelvollinen suorittaa myös erityishuollon saajalle toimintayksikön hankkimien henkilökohtaisten apuneuvojen ja apuvälineiden järjestämisestä aiheutuneet todelliset kustannukset.
Edellä 1 momentin mukaan perittävät korvaukset määrätään kalenterivuosittain jälkikäteen. Korvauksista peritään ennakkoa edellisen kalenterivuoden kustannusten mukaan. Suoritettu ennakko otetaan huomioon lopullista korvausta perittäessä.
Valtion erityishuollon toimintayksiköt.
Kelpoisuusehtona erityishuoltopiirin johtajan virkaan vaaditaan siihen soveltuva ylempi korkeakoulututkinto sekä hyvä perehtyneisyys kehitysvammahuoltoon.
Kelpoisuudesta muihin erityishuoltopiirin kuntainliiton ja erityishuoltoa järjestävän kunnan virkoihin määrätään ohje- tai johtosäännössä.
Erityishuoltoa saavan henkilön erityishuollon toimintayksikössä tekemä työ tai sen toimesta hänen tehtäväkseen järjestetty työ jää toimintayksikön hyväksi. Työtoimintaan osallistuvalle voidaan kuitenkin sosiaalihallituksen vahvistamien perusteiden mukaisesti suorittaa työosuusrahaa.
Lääninhallituksen määräämän virkamiehen on ennen kehitysvammalain 72 §:ssä tarkoitettua hyväksymistä toimitettava toimintayksikön toimitilojen tarkastus, rakennus-, laajennus- ja olennaisten muutostöiden tultua suoritetuksi. Toimintayksikön ylläpitäjälle on etukäteen ilmoitettava tarkastuksen ajankohdasta.
Erityishuollosta vastaavien viranomaisten ja erityishuoltopalveluja tuottavien yhteisöjen sekä yleisistä palveluista vastaavien viranomaisten ja niitä tuottavien yhteisöjen tulee toimia kiinteässä yhteistyössä keskenään.
Erityishuoltotyötä tekevä viranhaltija on virkatoiminnassaan oikeutettu saamaan asianomaisilta valtion ja kunnan viranomaisilta virkaapua.
Toimivaltainen kehitysvammalaissa ja sen voimaanpanolaissa sekä tässä asetuksessa mainituissa lääninhallituksen käsiteltävissä asioissa on, jollei muualla laissa tai asetuksessa ole toisin säädetty, sen läänin lääninhallitus, jonka alueella erityishuoltopiirin kuntainliitolla on kotipaikka.
Kehitysvammalain 29, 30, 33, 36, 38 ja 41 §:ssä tarkoitetuissa henkilöä koskevissa asioissa toimivaltainen on kuitenkin sen läänin lääninhallitus jonka alueella henkilön kotikunta on, sekä kehitysvammalain 72 §:ssä tarkoitettua hyväksymistä, tämän asetuksen 25 §:ssä tarkoitettua toimintayksikön toimitilojen tarkastusta ja yksityistä erityishuollon toimintayksikköä koskevissa asioissa sen läänin lääninhallitus, jonka alueella toimintaysikkö sijaitsee.
Edellä 1 momentissa tarkoitetun lääninhallituksen on milloin erityishuoltopiiriin kuuluu myös muun lääninhallituksen alueella sijaitsevia kuntia, hankittava tämän lääninhallituksen lausunto, ennen kuin se vahvistaa erityishuoltopiirin toimintasuunnitelman tai ohjesäännön tahi niihin tehdyn muutoksen.
Tarkempia määräyksiä ja ohjeita tämän asetuksen soveltamisesta antaa sosiaalihallitus.
1 luku - Yleiset säännökset.1§2 luku - Erityishuollon järjestäminen.2§3§4§5§3 luku - Valtionosuudet.6§7§8§9§4 luku - Korvaukset ja maksuosuudet.10§11§12§13§14§5 luku - Valtion erityishuollon toimintayksiköt.15§16§17§18§19§20§21§22§6 luku - Erinäisiä säännöksiä.23§24§25§26§27§28§29§30§7 luku - Voimaantulosäännökset.31§32§33§34§